КъБКъУ-м и «Августёнок»-р нэхъыфIу къалъытэ
Ростов щIыналъэм иджыблагъэ щекIуэкIащ Урысей Федерацэм и еджапIэ нэхъыщхьэхэм я студент лагерхэм я къызэгъэпэщакIуэхэм я зэIущIэ.
Абыхэтащ КъБКъУ-м Iуащхьэмахуэ лъапэ щиIэ щIыналъэзэхуаку «Августёнок» еджапIэ лагерым и лIыкIуэхэри.
Ди университетым и студенткэхэу Хьэгъэжей Иринэрэ ЛIыIэщын Миланэрэ жыджэру хэтащ къызэгъэпэщакIуэхэм я зэхуэсым. ЗэIущIэм къриубыдэу екIуэкIа зэпеуэ-еплъыныгъэм и утыкум абыхэм ирахьащ ди еджапIэ нэхъыщхьэм и «Августёнок» зыгъэпсэхупIэ студент лагерыр 2017 гъэм и гъэмахуэм зэрылэжьэну планымрэ зэфIагъэкIыну Iуэхугъуэхэм я проектымрэ. Ди гуапэ зэрыхъущи, КъБКъУ-м и «Августёнок»-м а проект зэпеуэм япэ увыпIэр къыщихьащ. Ар къалъытащ «Студент лагерхэр зэрылэжьапхъэм и мардэу».
КъинэмыщIауэ, щIалэгъуалэр яхуэзащ студент-хэм драгъэкIуэкI лэжьыгъэр нэхъ тэмэму къызэгъэпэщынымкIэ эксперт цIэрыIуэхэм. Зэхуэсым хэта псоми абы щыхьэт техъуэ сертификатхэр иратыжащ.
ЖЫЛАСЭ Маритэ.
